Azərbaycanın İsveçrədəki səfirliyi

Azərbaycanın İsveçrədəki səfirliyi — Azərbaycanın İsveçrə Konfederasiyası və Lixtenşteyn Knyazlığındakı diplomatik nümayəndəliyi. Səfirlik Azərbaycan Respublikasını İsveçrədə təmsil edir. Azərbaycanın İsveçrə Konfederasiyasında fövqaladə və səlahiyyətli səfiri Fuad İsgəndərov, İsveçrənin Azərbaycanda səfiri Tomas Ştəldir. Tarixi İsveçrə Azərbaycanın müstəqilliyini 23 dekabr 1991-ci ildə tanımışdır. Azərbaycanla İsveçrə arasında diplomatik münasibətlər 21 yanvar 1992-ci ildə qurulmuşdur. Azərbaycanın İsveçrə Konfederasiyasındakı səfirliyi 6 oktyabr 2004-cü ildə təsis edilib və 2005-ci ilin sentyabr ayından etibarən İsveçrənin paytaxtı Bern şəhərində fəaliyyətə başlayıb. 2001-ci ildə İsveçrə Konfederasiyası Bakıda Əməkdaşlıq ofisini açıb. 2007-ci ildə İsveçrənin Azərbaycanda səfirliyi yaradılıb. Səfirliyin rəsmi açılışı 2008-ci ilin mayında həyata keçirilib. 2 oktyabr 2006-cı ildə Azərbaycan Respublikasının Milli Məclisində Azərbaycan – İsveçrə parlamentlərarası əlaqələr üzrə işçi qrupu təsis edilmişdir. 2 mart 2009-cu ildə İsveçrə-Azərbaycan parlamentlərarası dostluq qrupu təsis edilmişdir. Azərbaycan Respublikasının İsveçrə Konfederasiyası və Lixtenşteyn Knyazlığındakı səfirləri Azərbaycanın İsveçrədəki səfiri Azərbaycan Respublikasını İsveçrə Konfederasiyasında təmsil edən ən yüksək diplomatik vəzifəli şəxsdir. Həmçinin bax İsveçrənin Azərbaycandakı səfirliyi İstinadlar Xarici keçidlər Facebook Facebook Twitter Azərbaycan Respublikasının İsveçrə Konfederasiyası və Lixtenşteyn Knyazlığındakı Səfirliyi Embassy of Switzerland in Azerbaijan